b'\n_START_ARTICLE_\nChichen Itza\n_START_SECTION_\nKukulkanpyramiden\n_START_PARAGRAPH_\nHovedbygget i Chichen Itza er Kukulkanpyramiden, ogs\xc3\xa5 kjent under navnet \xc2\xabEl Castillo\xc2\xbb. Tempelet ble bygd i det tolvte \xc3\xa5rhundre av Itz\xc3\xa1ene. Byggverket har en pyramide-form med ni niv\xc3\xa5er og har fire vegger. Hver vegg har en sentral trapp opp til en \xc3\xb8vre plattform. P\xc3\xa5 toppen er det et tempel. I denne \xc3\xb8verste tempelkonstruksjonen tilba mayaene guden Kukulkan._NEWLINE_Justeringa av pyramiden kan observeres av forskjellige fenomener av lys og skygge som oppst\xc3\xa5r i tempelbygget under jevnd\xc3\xb8gn og solverv hvert \xc3\xa5r. Man kan henvise til den nordlige halvkule av planeten i et \xc3\xa5r der solen vises posisjonert p\xc3\xa5 horisonten i det s\xc3\xb8rligste punkt i l\xc3\xb8pet av vintersolverv (desember), via en mellomliggende punkt i l\xc3\xb8pet av v\xc3\xa5ren jevnd\xc3\xb8gn (mars) og n\xc3\xa5dde en nordligste punkt under sommersolverv (juli), tilbake igjen til et punkt i l\xc3\xb8pet av h\xc3\xb8sten jevnd\xc3\xb8gn (september) for s\xc3\xa5 \xc3\xa5 starte syklusen forfra igjen. Bygget har en helling p\xc3\xa5 ca. 20 \xc2\xb0 i forhold til den geografiske nordpolen._NEWLINE_Slangemotivet kan sees i den arkitektoniske dekorasjonen av tempelet n\xc3\xa5r solen treffer byggets topp og lager en slangekropp som beveger seg nedover trappens steinkant for s\xc3\xa5 \xc3\xa5 treffe slangehodet nederst i trappen. Dette fenomenet vises ogs\xc3\xa5 ved egne lysshow i parken. Derfor kan det med sikkerhet uttales at mayaene viste med n\xc3\xb8yaktighet hvor de bygget Kukulkanpyramiden. Det er bare to av sidene av den som er restaurert, og fenomenet vises bare der. Byggverket viser en dyptg\xc3\xa5ende kunnskap om matematikk, geometri, akustikk og astronomi._NEWLINE_Mot slutten av det tjuende \xc3\xa5rhundre ble det oppdaga at en lydeffekt oppst\xc3\xa5r i trappen i pyramidens nordlige ende. Om man klapper i hendene, vil refleksjonen av lyden h\xc3\xb8res annerledes ut enn fra kilden (applaus). Fenomenet h\xc3\xb8res bare p\xc3\xa5 lavfrekvente lyder._NEWLINE_Disse lys- og skygge fenomenene var tider p\xc3\xa5 \xc3\xa5ret som mayaene feiret og ofret. Statens institutt for antropologi og historie forsker rundt effektene som oppst\xc3\xa5r i Kukulkanpyramiden. De lignende pyramidene som er funnet i Mayapan og Uxmal, og som ble bygget med tilsvarende egenskaper som den i Chichen Itza, er litt annerledes fordi de ikke ligger p\xc3\xa5 samme breddegrad. P\xc3\xa5 denne m\xc3\xa5ten ser byggingen av disse pyramidene ut til \xc3\xa5 v\xc3\xa6re en arkitektonisk mayakalender som markerer solverv og jevnd\xc3\xb8gn.\n_START_SECTION_\nChac Mool\n_START_PARAGRAPH_\nChac Mool er en skulptur som viser en mann med en plate som ligger p\xc3\xa5 magen. Mannen lener seg p\xc3\xa5 albuene sine, med kn\xc3\xa6rne b\xc3\xb8yd og hodet vendt 90 grader til sin h\xc3\xb8yre side. Navnet betyr \xc2\xabstor r\xc3\xb8d jaguar\xc2\xbb, og det opprettholdes ved sin bruk av arkeologer. I 1875 fant Augustus Le Plongeon og hans kone Alice Dixon Le Plongeon den f\xc3\xb8rste Chac Mool-figuren i Chichen Itza. Senere er det funnet flere. Chac Mool m\xc3\xa5 ikke forveksles med regnguden Chaac. De fleste av de kjente eksemplarer av Chac Mool har blitt funnet p\xc3\xa5 steder som Tula og i Chichen Itza. Den vanligste teorien rundt denne figuren er at den fungerte som en offerplass. Den st\xc3\xa5r blant annet ogs\xc3\xa5 i Kukulkanpyramidens topptempel og ellers rundt tempelet i parken.\n_START_SECTION_\n\xc3\x98vrige byggverk\n_START_PARAGRAPH_\nEt stykke fra Kukulkanpyramiden st\xc3\xa5r det en rekke kolonner som symboliserer de tusen krigere. Her er det en plattform med Chac Mool p\xc3\xa5 toppen. Et lite stykke ut i skogen ligger den hellige cenoten, som er en \xc3\xa5pent hull i jorden fylt med vann som mayaene brukte som offersted. I Chichen Itza er det ogs\xc3\xa5 en stor bane for mesoamerikansk ballspill.'